**IZLET NAGRAĐENIH UČENIKA GIMNAZIJE SESVETE**

***Oni su naš ponos***

**Gimnazije Sesvete ponosna je na svoje nagrađene učenike, koji su sudjelovali na mnogim državnim natjecanjima i smotrama, koji su se tijekom školske godine isticali u kreativnom, likovnom i društveno korisnom radu naše Škole, kao i učenici koji su postigli zavidan rezultat u učenju, postigavši uspjeh 5,00.**

Zato smo 21. listopada 2016. godine nagrađene učenike odveli na jednodnevni izlet u Rijeku i Opatiju. Unatoč tmurnom i kišnom vremenu u Zagrebu, na moru nas je obasjalo sunce i ugodno smo proveli nekoliko sati u zajedničkom druženju. U opuštajućim trenucima nešto smo novo naučili i vidjeli. Osobito je dojmljiv bio posjet Svetištu Majke Božje Trsatske, u kojem su nas franjevci srdačno dočekali, upoznali nas s poviješću ovog Svetišta, okrunjenom slikom čudotvorne Gospe Trsatske, pokazali nam Kapelicu zavjetnih darova, Zbirku sakralnih predmeta i darove likovnih umjetnika Svetištu na Trsatu. Nakon toga prošetali smo osunčanim riječkim Korzom, obišli Katedralu, staru jezgru grada Rijeke, HNK Ivana Zajca i ostale znamenitosti.

Kako smo bili sretni i opušteni, i Sunce je za nama žurilo u Opatiju, u kojoj se vidi sjaj i raskoš u gradnji hotela, parkovne arhitekture i turističke ponude. Kratko smo prošetali gradom i opatijskom šetnicom Lungomare, razgledali bogato ukrašene štukature opatijskih hotela i vila, a onda smo uživali u suncu, kolačima i kavi. Povratak u Zagreb je bio kasno popodne...

Nagrađeni učenici i njihovi mentori: profesorice Marica Pelivan, Marija Sušac i Ruža Jozić!

Pogledajte naše fotografije: